## Rovira: “Les famílies han apostat per un sistema equilibrat i de convivència en triar un 50,53 % valencià com a llengua base i un 49,47 % castellà”

*** En la província de Castelló s’ha triat de manera majoritària valencià en un 70,50 % i en la d’Alacant castellà amb un 65,89 %
* La província de València és la que reflectix un resultat més equilibrat entre les dos llengües, amb un 57,84 % de valencià i un 42,16 % de castellà
* “Difícilment es pot aconseguir un equilibri més gran, un fet doblement positiu en tant que han sigut les famílies les qui ho han decidit”, assenyala el conseller**

El conseller d’Educació, Cultura, Universitats i Ocupació, José Antonio Rovira, ha afirmat hui que les famílies que han participat en l’elecció de la llengua base “han apostat per un sistema equilibrat i de convivència de les dos llengües oficials, en triar un 50,53 % valencià i un 49,47 % castellà”.

El conseller ha comparegut en roda de premsa per a presentar estes dades, obtinguts una vegada finalitzada la consulta realitzada entre el 25 de febrer i el 4 de març. Juntament amb Rovira han assistit el secretari autonòmic d’Educació, Daniel McEvoy, i el director general d’Ordenació Educativa i Política Lingüística, Ignacio Martínez.

Segons el parer de Rovira “difícilment es pot aconseguir un equilibri més gran, un fet a més doblement positiu en tant que han sigut les famílies les qui ho han decidit, i no l’Administració ni cap organització política”. Al respecte, ha assenyalat que el resultat de les votacions “demostra que la valenciana és una societat madura, que tria lliurement”.

Per províncies, en la província de Castelló s’ha triat de manera majoritària valencià en un 70,50 % davant del 29,50 % de castellà. En la província d’Alacant ha sigut al revés, i les famílies han triat castellà en un 65,89 % davant del 34,11 % de valencià.

Per la seua part, la província de València és la que reflectix un resultat amb menys diferència entre les dos llengües, amb un 57,84 % de valencià i un 42,16 % de castellà.

Este equilibri s’ha donat en totes les etapes educatives, amb els resultats següents: Infantil: 53,81 % valencià i 46,19 % castellà; Primària: 50,68 % valencià i 49,32 % castellà i ESO: 47,10 % valencià i 52,90 % castellà.

L’elecció de les famílies per comarques ha sigut la següent:

Província d’Alacant. Alt Vinalopó: valencià 16,83 % i castellà 83,17 %; Baix Vinalopó: 40,81 % valencià i 59,19 % castellà; el Comtat: valencià 87,63 % i castellà 12,37 %; Baix Segura: valencià 4,75 % i castellà 95,25 %; el Vinalopó Mitjà: valencià 25,33 % i castellà 74,67 %; l’Alacantí: valencià 24,39 % i castellà 75,61 %; Marina Alta: valencià 71,62 % i castellà 28,38 %; Marina Baixa: valencià 57,26 % i castellà 42,74 % i l’Alcoià: valencià 60,09 % i castellà 39,91 %.

Província de Castelló. Alt Millars: valencià 35,29 % i 64,71 % castellà; l’Alt Palància: valencià 28,39 % i 71,61 % castellà; el Baix Maestrat: valencià 80,56 % i 19,44 % castellà; els Ports: valencià 93,20 % i 6,80 % castellà; l’Alcalatén: valencià 64,13 % i castellà 35,87 %; la Plana Alta: valencià 66,65 % i castellà 33,35 %; la Plana Baixa: valencià 75,74 % i castellà 24,26 % i l’Alt Maestrat: valencià 94,71 % i castellà 5,29 %.

Província de València. Camp de Morvedre: valencià 72,59 % i castellà 27,41 %; el Camp de Túria: valencià 59,41 % i castellà 40,59 %; el Racó d’Ademús: valencià 36,25 % i castellà 63,75 %; la Vall de Cofrents-Aiora: valencià 12,80 % i castellà 87,20 %; el Canal de Navarrés: valencià 31,46 % i castellà 68,54 %, la Costera: valencià 77,10 % i castellà 22,90 %; la Foia de Bunyol: valencià 33,17 % i castellà 66,83 %; la Plana d’Utiel-Requena: valencià 7,04 % i 92,96 % castellà; la Ribera Alta: valencià 80,49 % i 19,51 % castellà; la Ribera Baixa: valencià 85,81 % i 14,19 % castellà; la Safor: valencià 79,37 % i 20,63 % castellà; la Serrania: valencià 51,97 % i 48,03 % castellà; la Vall d’Albaida: valencià 76,89 % i 23,11 % castellà; l’Horta Nord: valencià 55,26 % i castellà 44,74 %; l’Horta Sud: valencià 64,92 % i 35,08 % castellà i València: valencià 36,14 % i 63,86 % castellà.

Respecte a les localitats amb més població, els resultats han sigut els següents:

Alacant: valencià 16,93 i castellà 83,07 %; Alcoi: valencià 59,66 % i castellà 40,34 %; Benidorm: valencià 46,66 % i castellà 53,34 %; Dénia: valencià 53,27 % i castellà 46,73 %; Elda: valencià 4,23 % i castellà 95,77 %; Elx: valencià 40,25 % i castellà 59,75 %; Orihuela: valencià 1,95 % i castellà 98,05 %; Sant Vicent del Raspeig: valencià 27,42 % i castellà 72,58 %; Torrevieja: valencià 2,16 % i castellà 97,84 %. Almassora: valencià 78,84 % i 21,16 % castellà; Benicarló: valencià 79,24 % i castellà 20,76 %; Borriana: valencià 60,49 % i 39,51 % castellà; Castelló de la Plana: valencià 61,90 % i 38,10 % castellà; Onda: valencià 81,38 % i 18,62 % castellà; Segorbe: valencià 28,54 % i 71,46 % castellà; Vall d’Uixó: valencià 89,12 % i 10,88 % castellà; Vila-real: valencià 77,60 % i castellà 22,40 %; Vinaròs: valencià 80,73 % i castellà 19,27 %.

Alzira: valencià 75,16 % i castellà 24,84 %; Gandia: valencià 70,81 % i castellà 29,19 %; Llíria: valencià 66,29 % i castellà 33,71 %; Sagunt: valencià 67,73 % i castellà 32,27 %; Sueca: valencià 88,48 % i castellà 11,52 %; Torrent: valencià 44,36 % i castellà 55,64 %; Utiel: valencià 4,71 % i castellà 95,29 %; València: valencià 36,14 % i castellà 63,86 % i Xàtiva: valencià 69,46 % i castellà 30,54 %.

**Els 18 municipis del 100 %**

Després de la consulta, hi ha 18 municipis en els quals el resultat és del 100 % a favor del valencià o del castellà. Així, el valencià ha obtingut el total dels vots en Benialí, Beniardà, Bolulla, Confrides, Tormos, Vall d’Ebo, Cinctorres, Atzeneta d’Albaida, Bèlgida, Bufali i l’Énova.

El castellà, per la seua part, ha sigut triat en el 100 % en La Aparecida, Arneva, Benferri, Hondón de los Frailes, Molins, El Realengo i San Felipe Neri.

Les dades es poden consultar en l’[enllaç següent](https://ceice.gva.es/documents/161634256/390634412/dades_resultats.pdf/681e24de-f218-994c-e481-a216473f8bb2?t=1741263854776) i al llarg del dia estaran disponibles íntegrament en la web [consulta.gva.es](https://portal.edu.gva.es/consulta/).

Fecha: 06/03/2025